Majlis Kebangsaan Bagi Hal Ehwal Ugama Islam Malaysia

Majlis Kebangsaan Bagi Hal Ehwal Ugama Islam Malaysia (akronim MKI) merupakan sebuah badan bebas yang ditubuhkan oleh Majlis Raja-Raja di Malaysia. Ia ditubuhkan pada 17 Oktober 1968 sebagai satu badan bagi menyelaraskan pentadbiran agama Islam di seluruh negara. Badan itu telah dirasmikan penubuhannya pada 1 Julai 1969, dengan nama Majlis Kebangsaan Bagi Hal Ehwal Agama Islam Semenanjung Malaysia. Setelah negeri Sabah dan Sarawak diterima menjadi ahli majlis ini pada 17 Jun 1971, nama badan itu telah ditukar kepada Majlis Kebangsaan Bagi Hal Ehwal Agama Islam Malaysia.

Tujuan dan Tanggungjawab 
Tujuan utama MKI ialah untuk mengendalikan pentadbiran agama Islam dari peringkat pusat untuk menyelaraskan segala tugas dengan Majlis Agama Islam setiap negeri. Untuk melaksanakan tujuan itu, majlis ini bertanggungjawab:-

 Membincang, menimbang dan menguruskan apa-apa perkara yang dirujukkan kepada Majlis oleh Majlis Raja-Raja,
 Memberi nasihat kepada Majlis Raja-Raja, Kerajaan Negeri atau Majlis Agama Islam Negeri.

Majlis Kebangsaan Bagi Hal Ehwal Agama Islam mempunyai 21 orang ahli serta diuruskan oleh Bahagian Agama Jabatan Perdana Menteri, yang bertindak sebagai urus setia kepada majlis. Selain itu, majlis itu juga bertanggungjawab atas beberapa perkara seperti penggunaan perkataan dan tanda halal, azan di televisyen dan pengharaman ajaran Qadiyani atau Ahmadiyah. Dengan adanya Majlis Kebangsaan Bagi Hal Ehwal Agama Islam Malaysia, kerajaan berharap hal-hal yang berkaitan dengan Agama Islam di seluruh negara akan dapat diseragamkan.

Keanggotaan Pertama MKI 
MKI kali pertama dianggotai oleh 15 orang individu. Berikut merupakan senarai anggota pertama MKI.

Jawatankuasa Fatwa 
Jawatankuasa Fatwa Majlis Kebangsaan Bagi Hal Ehwal Ugama Islam Malaysia ditubuhkan pada awal tahun 1970 sebagaimana diperuntukan pada Perkara 11 Peraturan Majlis Kebangsaan Bagi Hal Ehwal Ugama Islam Malaysia (MKI). Jawatankuasa ini merupakan badan pengeluar fatwa di peringkat Kebangsaan atas apa-apa perkara yang dirujuk kepadanya oleh Majlis Raja-Raja. Sementara MKI yang dipengerusikan oleh YAB Perdana Menteri merupakan badan penyelaras di peringkat Persekutuan yang ditubuhkan oleh Majlis Raja-Raja pada Mac 1968. 

Jawatankuasa Fatwa Majlis Kebangsaan telah bersidang buat pertama kalinya pada 23 hingga 24 Jun 1970 yang dipanggil dengan Persidangan Jawatankuasa Fatwa Majlis Kebangsaan Bagi Hal Ehwal Ugama Islam Malaysia. Persidangan Jawatankuasa Fatwa Majlis Kebangsaan tersebut berlangung sebanyak 18 kali dan yang terakhir diadakan pada 14 Mei 1980. Kemudiaannya penggunaan perkataan Persidangan ditukar kepada perkataan Muzakarah. Maka pada tarikh 28 hingga 29 Jun 1981 diadakan Muzakarah Jawatankuasa Fatwa Majlis Kebangsaan Bagi Kali Pertama.

Keanggotaan Pertama Jawatankuasa Fatwa MKI 
Jawatankuasa Fatwa MKI kali pertama dianggotai oleh 16 orang individu. Berikut merupakan senarai anggota pertama Jawatankuasa Fatwa MKI.

Senarai Pengerusi Jawatankuasa Fatwa MKI

Rujukan 

Pertubuhan Islam di Malaysia